ხოსე იგნასიო დე მარკესი

ხოსე იგნასიო დე მარკეს ბარეტო (დ. 7 სექტემბერი, 1793 — გ. 21 მარტი, 1880) — კოლუმბიელი სახელმწიფო მოღვაწე, იურისტი და პროფესორი. მარკესს თავდაპირველად ახალი გრანადის რესპუბლიკის ვიცე-პრეზიდენტის პოსტი ეკავა (მას შემდეგ, რაც 1832 წელს კონგრესის წინაშე ფიცი დადო) ფრანსისკო დე პაულა სანტანდერის პრეზიდენტობის პერიოდში, შემდგომში კი არჩეულ იქნა ახალი გრანადის რესპუბლიკის პრეზიდენტად 1837–1841 წლების საპრეზიდენტო ვადით.Arismendi Posada, Ignacio; Gobernantes Colombianos; trans. Colombian Presidents; Interprint Editors Ltd., Italgraf, Segunda Edición; Page 37; Bogotá, Colombia; 1983

ბიოგრაფია
მარკესი დაიბადა რამირიკიში (ბოიაკას დეპარტამენტი) და გარდაიცვალა ბოგოტაში (კუნდინამარკის დეპარტამენტი) 86 წლის ასაკში.Arismendi Posada, Ignacio; Gobernantes Colombianos; trans. Colombian Presidents; Interprint Editors Ltd., Italgraf, Segunda Edición; Page 40; Bogotá, Colombia; 1983

ადრეული წლები
მარკესი სწავლობდა ბოგოტაში მდებარე წმინდა ბართლომეს უმაღლესი კოლეჯი (), სადაც დაეუფლა იურისპრუდენციას და 20 წლის ასაკში იურისტის ხარისხი მიიღო.

პოლიტიკური კარიერა
1821 წელს მარკესი კუკუტის კონგრესის დელეგატად აირჩიეს, 27 წლის ასაკში კი მარკესი კონგრესის პრეზიდენტი გახდა. ამ სტატუსით მარკესმა ჩაატარა დიდი კოლუმბიის პრეზიდენტის, გენერალ სიმონ ბოლივარისა და ვიცე-პრეზიდენტის, გენერალ ფრანსისკო დე პაულა სანტანდერის ინაუგურაცია და ჩაიბარა მათი ფიცი. მოგვიანებით, იმავე რანგში, მარკესმა ასევე მიაღებინა ფიცი გენერალ ტომას სიპრიანო დე მოსკერასა და ხოსე ილარიო ლოპესს.

1831 წელს პრეზიდენტმა დომინგო კაისედომ მარკესი ხაზინის მდივნად (ფინანსთა მინისტრად) დანიშნა.

პრეზიდენტობა
მოგვიანებით, 1832 წელს, კონგრესმა კოლუმბიის პრეზიდენტი და ვიცე-პრეზიდენტი აირჩია. პრეზიდენტად გენერალი სანტანდერი დასახელდა, ხოლო ვიცე-პრეზიდენტად - მარკესი. შემდგომ, 1832 წლის 10 მარტს, პრეზიდენტ ფრანსისკო დე პაულა სანტანდერის საზღვარგარეთ ვიზიტის პერიოდში, მარკესმა პრეზიდენტის პოსტი დროებითი პრეზიდენტის (მოვალეობის შემსრულებლის) რანგში დაიკავა.

ხოსე ინასიო დე მარკესმა გაიმარჯვა 1836 წლის კოლუმბიის საპრეზიდენტო არჩევნებში, რომელიც კოლუმბიის ისტორიაში პირველ თავისუფალ და სამართლიან არჩევნებად მიიჩნევა. მარკესმა დაამარცხა მოქმედი პრეზიდენტის მიერ მხარდაჭერილი კანდიდატი.

მარკესის პრეზიდენტობის პერიოდი აღინიშნა მნიშვნელოვანი ეკონომიკური და საგანმანათლებლო რეფორმებით, აგრეთვე „უზენაესთა ომით“ (), რომელიც პასტოში (ნარინიოს დეპარტამენტი) დაიწყო.

სქოლიო

კატეგორია:დაბადებული 7 სექტემბერი
კატეგორია:დაბადებული 1793
კატეგორია:გარდაცვლილი 21 მარტი
კატეგორია:გარდაცვლილი 1880
კატეგორია:კოლომბიის პრეზიდენტები
კატეგორია:კოლომბიის ვიცე-პრეზიდენტები
კატეგორია:იურისტები
კატეგორია:კოლომბიელი პოლიტიკოსები